קתי בייטס

קת'לין דויל "קתי" בייטס (באנגלית: Kathleen Doyle Bates; נולדה ב־28 ביוני 1948), היא שחקנית קולנוע, תיאטרון וטלוויזיה אמריקאית, זוכת פרס אוסקר על תפקידה כאנני וילקס בסרט "מיזרי" (1990). בייטס נולדה בממפיס, טנסי שבארצות הברית, למדה תיאטרון באוניברסיטה פרטית בטקסס, וסיימה את לימודיה ב-1969. תפקידה הראשון בקולנוע היה בסרטו האמריקני הראשון של מילוש פורמן, "התפשטות" (1971), בו גילמה תפקיד זעיר של זמרת הנבחנת לאודישן. לאחר שבע שנים קיבלה את תפקידה הבא בקולנוע, בסרט "Straight Time", בו גילמה תפקיד משנה משמעותי, כשבתפקיד הראשי מככב דסטין הופמן. לאחר ארבע שנים הופיעה שוב בקולנוע, באחד הסרטים הפחות ידועים של רוברט אלטמן, "חזור הביתה ג'ימי דין, ג'ימי דין", בו גילמה חברה במועדון מעריצים של השחקן ג'יימס דין. רק לאחר מכן החלו התפקידים לזרום. תפקידה הבולט הראשון היה בסרט "מיזרי" (1990), המותחן המצליח של רוב ריינר, על פי ספרו של סטיבן קינג, בו גילמה את דמותה הפסיכוטית של אנני וילקס. על תפקידה זה זכתה בייטס בפרס אוסקר ובפרס גלובוס הזהב בקטגוריית "השחקנית הראשית הטובה ביותר". בתפקידיה הבאים בקולנוע התרחקה מאוד מדמותה ב"מיזרי", וקנתה לה שם של שחקנית המרבה לשחק דמויות אנושיות וטובות לב בקולנוע ובסרטי טלוויזיה, לרוב בתפקידי משנה. אל תפקיד המרשעת חזרה בייטס כשכיכבה במלודרמה "חשדות מהעבר" (1995), שגם הוא היה עיבוד לספרו של סטיבן קינג, בו גילמה אישה הנחשדת ברצח. לאחר "מיזרי" הייתה מועמדת פעמיים לפרס האוסקר: על תפקידה בדרמה הפוליטית של מייק ניקולס, "צבעי השלטון" (1998) וב"אודות שמידט" (2002), בו הופיעה לצד ג'ק ניקולסון. ב־1997 כיכבה באחד מן הסרטים המצליחים בכל הזמנים, מבחינה כספית, "טיטניק", בו גילמה את דמותה של מרגרט בראון, שנאבקה להורדת כמה שיותר מנוסעי הטיטניק לסירות ההצלה. בייטס הייתה גם מועמדת 7 פעמים לפרס אמי, אף על פי שמעולם לא זכתה בו. מתוכם הייתה מועמדת שלוש פעמים כשחקנית המשנה הטובה ביותר במיני סדרה או בסרט טלוויזיה, פעמיים על הופעת אורח (בהן ב"עמוק באדמה"), פעם אחת על הבימוי ופעם אחת כשחקנית ראשית. בשנת 2012 זכתה לבסוף בפרס אמי לשחקנית המשנה הטובה ביותר בתפקיד אורחת על הופעתה בקומדיית המצבים "שני גברים וחצי". בשנת 2001 שיחקה לצד קולין פארל בסרט האקשן "הרעים שוב טובים" בבימויו של לס מייפילד, בשנת 2006 דיבבה את ביטצי בסרט המצויר "חוות הקסמים" בכיכובה של דקוטה פנינג. בשנת 2011 החלה לשחק בתפקיד ראשי בסדרה הקומית "החוק של הארייט" ברשת NBC, בתפקיד האריסט קורן. בספטמבר 2011 שבה לשחק בעונה השנייה והאחרונה. בשנת 2013 הצטרפה בייטס לקאסט הקבוע של העונה השלישית בסדרה אימה אמריקאית, "אימה אמריקאית: הכישוף" שם גילמה את דמותה ההיסטורית של דלפין לאלורי, אשת חברה אמריקאית מכובדת מניו אורלינס, שעינתה ורצחה בסתר עשרות עבדים שחורים בדרכים מזעזעות, בביתה שלה. בעונה הרביעית "אימה אמריקאית: פריק שואו" גילמה בייטס את אתל דרלינג "האישה המזוקנת" במופע ה"פריק שואו", בעונה החמישית "אימה אמריקאית: המלון" את אייריס מנהלת המלון ובעונה השישית "אימה אמריקאית: רואנוק" גילמה את אגנס מרי וינסטד שחקנית בעלת הפרעה סכיזואפקטיבית, חזרה בעונה השמינית "אימה אמריקאית: אפוקליפסה" בה גילמה את מרים מיד, אחת מעובדי השטן. בשנת 2016 שיחקה בקומדיה הפרועה "הבוסית" בכיכובה של מליסה מקארתי. באותה שנה זכתה לכוכב בשדרת הכוכבים של הוליווד, על תרומתה לתעשיית הקולנוע. בשנת 2017 השתתפה בתפקיד אורחת בסדרת האנתולוגיה "אויבות", שנוצרה ונכתבה על ידי ראיין מרפי, לצידן של ג'סיקה לאנג וסוזן סרנדון, כבת דמותה של ג'ואן בלונדל. בספטמבר 2024, בייטס סיפרה כי שקלה פרישה חלקית לפני שלקחה את התפקיד הראשי בחידוש של הסדרה "מטלוק". בסדרה, בייטס מגלמת את הדמות הראשית, עורכת דין בגיל 70 המתמודדת עם אפליית גיל במקום עבודתה ומשתמשת בה לטובתה. Murder Ordained‏ (1987) - סרט טלוויזיה אין כמו בבית (1989, סרט טלוויזיה) Signs of Life‏ (1989) גברים אינם עוזבים (1990) דיק טרייסי (1990) כשגבר אוהב אישה (1990) מיזרי (1990) עגבניות ירוקות מטוגנות (1991) צללים וערפל (1991) חתומים בנשיקה (1992) אנשים משומשים (1992) משפחה עם תקווה (1993), של טוני ביל חשדות מהעבר (1995) ווסט סייד ולס (1995) - סרט טלוויזיה משמרת שנייה (1996) - סרט טלוויזיה נשות השטן (1996) משפחה במלחמה (1996) טיטניק (1997) צבעי השלטון (1998) נער המים (1998) אנני (1999) ברונו (2000) הרעים שוב טובים (2001) באהבה, לייזה (2002) שומרת אחותי (2002) - סרט טלוויזיה דרגונפליי (2002) אודות שמידט (2002) מעיינות חמים (2005) השמועה אומרת ש... (2005) - ללא קרדיט אין כמו בבית (2006) איזה מין הורים (2006) חוות הקסמים (2006) נ.ב. אני אוהב אותך (2007) חג המולד שוב כאן (2007) כשהעולם עמד מלכת (2008) חלון פנורמי (2008) המשפחה שמתפללת (2008) הזדמנות שנייה (2009) חפצים אישיים (2009) חצות בפריס (2011) פיסת גן עדן (2011) לנשק את הכלה (2011) בתפקיד אימו של בריאן נער מקהלה (2013) גילי הופקינס הגדולה (2015) הבוס (2016) השלם לא ידוע (2016) סנטה בשקל 2‏ (2016) קריסטל‏ (2017) המין החזק (2018) הרודפים (2019) ריצ'רד ג'וול (2019) מותו וחייו של ג'ון פ' דונובן (2019) Home‏ (2020) אלוהים, אתה שם? זאת אני, מרגרט (2023) נשים ונפלאות (2023) The Smack‏ (TBA) Thelma (יפורסם בהמשך) - בתפקיד: תלמה טול. The Doctors‏ (1977) ספינת האהבה (1978) כל ילדיי (1984) One Life to Live‏ (1984) קגני ולייסי (1986) St. Elsewhere‏ (1986-1987) China Beach‏ (1989) פרקליטי אל איי (1989) American Experience‏ (1993) The Stand‏ (1994) מפגשים מהסוג האישי (1999) מד טי.וי (2000) המלך היל (2001) עמוק באדמה (2003-2005) American Experience‏ (2004) Alice‏ (2009) המשרד (2010–2011) החוק של הארייט (2011-2012) שני גברים וחצי (2012) אימה אמריקאית: הכישוף (2013) אימה אמריקאית: פריק שואו (2014) מייק ומולי (2014-2015) אימה אמריקאית: המלון (2015) אבא אמריקאי (2015) אימה אמריקאית: רואנוק (2016) אויבות (2017) הפוכים‏ (2017-2018) המפץ הגדול (2018) אימה אמריקאית: אפוקליפסה (2018) Matlock ‏(2024) אתר האינטרנט הרשמי של קתי בייטס קתי בייטס, ברשת החברתית אקס (טוויטר) קתי בייטס, במסד הנתונים הקולנועיים IMDb (באנגלית) קתי בייטס, באתר AllMovie (באנגלית) קתי בייטס, באתר Rotten Tomatoes (באנגלית) קתי בייטס, באתר Box Office Mojo (באנגלית) קתי בייטס, במסד הנתונים הקולנועיים KinoPoisk (ברוסית) קתי בייטס, באתר MusicBrainz (באנגלית) www.the-movie-times.com דודי כספי, מלכת האימה, באתר ישראל היום, 4 באוקטובר 2018 קתי בייטס, באתר אנציקלופדיה בריטניקה (באנגלית) Emily Longeretta, Kathy Bates on When She’ll Actually Retire, Her 100-Lb. Weight Loss and Leaning Into Ageism for ‘Matlock’ Reboot, Variety, ‏2024-09-11